Dunadd

Dunadd (gaeliksi Dùn Ad) oli kaupunki nykyisessä Skotlannissa. Se sijaitsi Add-joen varrella 53 m korkealla kukkulalla. Vuosina 500–900 se oli alueen tärkein kaupunki. Dunadd oli skottien, Irlannista saapuneen kelttiheimon valtion, Dál Riatan pääkaupunki. Nykyisin kaupungista on jäljellä muutamia raunioita. Alueella on tehty arkeologisia kaivauksia kolmeen otteeseen, viimeksi vuonna 1981. Sieltä löytyneet tavarajäänteet osoittavat että se on käynyt kauppaa monien mannermaan kaupunkien kanssa. Korut ja jalometallit osoittavat että siellä on toiminut monia kultaseppiä. Kaupunki oli voimakkaasti linnoitettu. Lähteet Aiheesta muualla Kuvia tai muita tiedostoja aiheesta Dunadd Wikimedia Commonsissa